stanford-oval/wikipedia huggingface dataset:
Rexhep Meidani

| Rexhep Meidani |
| --- | --- |
 Rexhep Meidani vuonna 2001.
Albanian presidentti
 24. heinäkuuta 1997 – 24. heinäkuuta 2002  
Edeltäjä:  Sali Berisha
Seuraaja:  Alfred Moisiu
Henkilötiedot
Syntynyt: 17. elokuuta 1944 (ikä 80) Tirana, Albania
Puoliso:  Lidra Karagjozi
Tiedot
Puolue:  Albanian sosialistinen puolue
 Nimikirjoitus
Rexhep Kemal Meidani (s. 17. elokuuta 1944) on albanialainen poliitikko. Hän syntyi Elbasanin kaupungissa [lähde? ], Keski-Albaniassa ja toimi Albanian presidenttinä vuosina 1997–2002. Hänen edeltäjänsä oli Sali Berisha ja hänen seuraajansa oli Alfred Moisiu.
Meidani on opiskellut fysiikkaa ja toiminut ensin opettajana, myöhemmin luonnontieteellisen tiedekunnan dekaanina.
Ulkomitta

Ulkomitta on mittateoriassa esiintyvä funktio, jonka avulla halutaan luoda mittoja.
Määritelmä

Olkoon  X joukko. Kuvaus  \mu ^{*}:{\mathcal {P}}(X)\rightarrow [0,\infty ] on ulkomitta jos ja vain jos se toteuttaa seuraavat kolme ehtoa:
Tyhjälle joukolle pätee  \mu ^{*}(\emptyset )=0
Jos  A\subset B\subset X, niin  \mu ^{*}(A)\leq \mu ^{*}(B)
Jos  A_{i}\subset X kaikilla  i\in \mathbb {N} , niin  \mu ^{*}\left(\bigcup _{i=1}^{\infty }A_{i}\right)\leq \sum _{i=1}^{\infty }\mu ^{*}(A_{i}).
Ehtoa (2) kutsutaan yleensä monotonisuudeksi tai kasvavuudeksi ja ehtoa (3) subadditiivisuudeksi.
Joukon mitallisuus

Jos  \mu ^{*}\, on ulkomitta  X:ssä, niin joukkoa  A\subset X kutsutaan  \mu ^{*}\,-mitalliseksi jos ja vain jos kaikilla  E\subset X pätee
Tätä ehtoa kutsutaan kirjallisuudessa usein Carathéodoryn ehdoksi.
Mitallisuus säilyy komplementoinnissa ja numeroituvissa yhdisteissä. Lisäksi tyhjä joukko on riippumatta ulkomitasta aina mitallinen. Näin ollen itse asiassa mielivaltaisen ulkomitan suhteen mitalliset joukot muodostavat sigma-algebran. Tälle perheelle käytetään joissain lähteissä merkintää
missä X ilmaisee perusjoukon ja  \mu ^{*}\, joukossa annetun ulkomitan.
Ulkomitan ominaisuuksia

Jos  B_{1}\subset B_{2}\subset ... ovat  \mu ^{*}\,-mitallisia joukkoja, niin
Jos  C_{1}\supset C_{2}\supset ... ovat  \mu ^{*}\,-mitallisia joukkoja ja  \mu ^{*}(C_{1})<\infty , niin
Jos joukot  A_{i},  i\in \mathbb {N} , ovat  \mu ^{*}\,-mitallisia ja erillisiä, niin
Viimeisimmästä ominaisuudesta seuraa
Carathéodoryn lause

Carathéodoryn lause lause sanoo, että jos  \mu ^{*}:{\mathcal {P}}(X)\rightarrow [0,\infty ] on ulkomitta, niin sen rajoittuma  \mu ^{*}\,-mitallisiin joukkoihin eli funktio  \mu ^{*}|{\mathcal {M}}_{\mu ^{*}}(X) on mitta X:ssä.
Erityisiä ulkomittoja

Ulkomittaa sanotaan täydelliseksi jos ja vain jos jokaisen nollamittaisen joukon osajoukko on mitallinen tämän ulkomitan suhteen. Voidaan osoittaa, että jokainen ulkomitta voidaan täydellistää täydelliseksi ulkomitaksi.
Ulkomitta  \mu ^{*}\, on säännöllinen jos ja vain jos jokaisella  A\subset X on olemassa  \mu ^{*}\,-mitallinen joukko  B s.e.  A\subset B ja  \mu ^{*}(A)=\mu ^{*}(B)\,. Jos vielä  \mu ^{*}(X)<\infty , niin voidaan osoittaa, että säännöllisellä ulkomitalla edellä mainittu mitallisuuskriteeri suppenee muotoon: joukko  A\subset X on  \mu ^{*}\,-mitallinen jos ja vain jos  \mu ^{*}(A)+\mu ^{*}(\complement A)=\mu ^{*}(X).
Jos  (X,d)\, on metrinen avaruus, niin joukon X ulkomittaa  \mu ^{*}\, sanotaan metriseksi jos ja vain jos ehdosta  d(A,B)>0\, seuraa ominaisuus  \mu ^{*}(A\cup B)=\mu ^{*}(A)+\mu ^{*}(B) kaikilla  A,B\subset X\,. Metriset mitat karakterisoivat Borel-ulkomitat. Voidaan osoittaa, että ulkomitta on metrinen jos ja vain jos se on Borel.
Tärkeimpiä esimerkkejä säännöllisistä metrisistä ulkomitoista ovat mm. Hausdorffin mitan ja Lebesguen mitan konstruktioissa esiintyvät ulkomitat.
Funktion mitallisuus

Jos  \mu ^{*}\, on ulkomitta joukossa X ja  A\subset X\,, niin funktio  f:A\rightarrow \mathbb {R} \cup \{-\infty \}\cup \{+\infty \} on  \mu ^{*}\,-mitallinen jos ja vain jos avointen joukkojen alkukuvat kuvauksessa f ovat  \mu ^{*}\,-mitallisia. Toisin sanoen joukot  f^{-1}(G)\,,  f^{-1}(\{-\infty \})\, ja  f^{-1}(\{+\infty \})\, ovat  \mu ^{*}\,-mitallisia kaikilla avoimilla joukoilla  G\subset \mathbb {R} .
Funktion mitallisuus voidaan myös karakterisoida seuraavasti: funktio f on  \mu ^{*}\,-mitallinen jos ja vain jos joukko
on  \mu ^{*}\,-mitallinen kaikilla  c\in \mathbb {R} .
Tynwald

Tynwaldin lippu
Tynwald (manksiksi Tinvaal) on Mansaaren kaksihuoneinen hallintoelin. Se koostuu kansan valitsemista edustajista jotka ovat osa House of Keysiä ja epäsuorasti valituista edustajista lakiasäätävässä neuvostossa. Molemmat huoneet kokoontuvat yhtä aikaa vain Tynwald-päivänä, yleensä 5. heinäkuuta, St John'sissa. Muina aikoina istunnot pidetään Douglasissa. Tynwaldin nimitys tulee muinaisnorjan kielisestä nimityksestä Þingvǫll, joka tarkoittaa tingin kokoontumispaikkaa. Tynwaldin on usein väitetty olevan pisimpään keskeytymättömästi pystyssä ollut parlamentti, sen perustivat vuonna 979 viikingit.
Aiheesta muualla

Wikimedia Commonsissa on kuvia tai muita tiedostoja aiheesta .
Tynwald (englanniksi)
Parliament - Isle of Man Government (englanniksi)
Restless Heart

| Restless Heart Whitesnake |
| --- | --- | --- |

Studioalbumin tiedot
 Julkaistu: 1997
 Tuottaja(t): David Coverdale
 Tyylilaji: hard rock
 Kesto: 55.51
 Levy-yhtiö: EMI
Whitesnaken muut julkaisut
| Slip of the Tongue 1989 | Restless Heart 1997 | Starkers in Tokyo 1998 |
Singlet albumilta Restless Heart
 ”Too Many Tears” Julkaistu: 1997  ”Don’t Fade Away” Julkaistu: 1997  ”All in the Name of Love” Julkaistu: 1998
Restless Heart on Whitesnake-yhtyeen vuonna 1997 julkaistu albumi. Albumin esittäjäksi on merkitty ”David Coverdale & Whitesnake”, sillä alun perin albumin oli tarkoitus olla David Coverdalen soololevy.
Kappaleet

Don't Fade Away – 5.02
All in the Name of Love – 4.43
Restless Heart – 4.51
Too Many Tears – 5.45
Crying – 5.35
Stay with Me – 4.10
Can't Go on – 4.28
You're So Fine – 5.11
Your Precious Love – 4.35
Take Me Back Again – 6.03
Woman Trouble Blues – 5.37
Kokoonpano

David Coverdale – laulu
Adrian Vandenberg – kitara
Brett Tuggle – kosketinsoittimet, taustalaulu
Guy Pratt – basso
Denny Carmassi – rummut
Kokoonpano > Vierailijat albumilla

Tommy Funderburk – taustalaulu
Beth Anderson – taustalaulu
Maxine Waters – taustalaulu
Elk Thunder – huuliharppu
Whitesnake
| --- | --- |
Studioalbumit::   Snakebite  Trouble  Lovehunter  Ready an' Willing  Come an' Get It  Saints & Sinners  Slide It In  1987  Slip of the Tongue  Restless Heart  Good to Be Bad  Forevermore  The Purple Album  Flesh & Blood 
EP:t::   Snakebite EP  1987 Versions 
Livealbumit::   Live at Hammersmith  Live...In the Heart of the City  Starkers in Tokyo  Live: In the Still of the Night  Live: In the Shadow of the Blues  Live at Donington 1990 
Kokoelmat::   Whitesnake's Greatest Hits  The Silver Anniversary Collection  The Early Years  The Definitive Collection  30th Anniversary Collection 
Singlet::   ”Lie Down (A Modern Love Song)”  ”Long Way from Home”  ”Fool for Your Loving”  ”Ready an’ Willing”  ”Ain’t No Love in the Heart of the City”  ”Don’t Break My Heart Again”  ”Would I Lie to You”  ”Here I Go Again”  ”Guilty of Love”  ”Standing in the Shadow”  ”Give Me More Time”  ”Love Ain’t No Stranger”  ”Slow an’ Eas”y  ”Here I Go Again '87”  ”Is This Love”  ”Still of the Night”  ”Crying in the Rain”  ”Give Me All Your Love”  ”Fool for Your Loving '89”  ”The Deeper the Love”  ”Now You’re Gone”  ”Is This Love/Sweet Lady Luck”  ”Too Many Tears”  ”Don’t Fade Away”  ”All I Want Is You”  ”All For Love”  ”Summer Rain”  ”Lay Down Your Love”  ”Love Will Set You Free” 
Videotallenteet::   Whitesnake Commandos  Trilogy  Starkers in Tokyo  Live: In the Still of the Night  Live at Donington 1990 
Katso myös::   Deep Purple  Paice, Ashton & Lord
Tutankhamonin hauta (romaani)

| Tutankhamonin hauta> L’affaire Toutankhamon |
| --- | --- |

Alkuperäisteos
Kirjailija:  Christian Jacq
Genre:  historiallinen romaani
Julkaistu:  1992
Suomennos
Suomentaja:  Lotta Toivanen
Kansitaiteilija:  Liisa Holm
Kustantaja:  Gumerrus
Julkaistu:  2003
Sivumäärä:  415
ISBN:  9789512080809
Löydä lisää kirjojaKirjallisuuden teemasivulta
Tutankhamonin hauta (ransk. L’affaire Toutankhamon) on Tutankhamonin haudan etsinnöistä ja löydöstä kertova romaani, jonka on kirjoittanut ranskalainen kirjailija ja egyptologi Christian Jacq. Alkuperäinen teos ilmestyi vuonna 1992 ja oli suuri menestys, suomennos vuonna 2003.
Juonikuvaus

17-vuotias rahaton eläinmaalari Howard Carter päätyi Egyptiin kohtalon oikusta. Hän oli hieroglyfipiirtäjänä eräällä arkeologilla pyrkimyksenään ryhtyä itsekin joskus arkeologiksi. Unelmanaan hänellä oli löytää silloin vielä pikkukuninkaaksi luullun Tutankhamonin hauta, jota ympäröi salaisuuden verho.
Vuosia myöhemmin hän tapasi seikkailunhaluisen miljonäärin Lordi Carnarvonin, johon hän tartutti tuon saman mahdottomaksi luullun haaveen. Monista vastoinkäymisistä huolimatta nuo kaksi olivat päättäneet löytää Tutankhamonin ja ratkaista tämän salaisuuden. Vuosien työn tuloksena he viimein löysivät koskemattoman haudan täynnä uskomattomia rikkauksia. Hauta löydettiin vuonna 1922 ja muumio päätyi Egyptin Museoon mukanaan Tutankhamonin aarteet.
Ravels

| Ravels |
| --- | --- |
 lippu:  vaakuna
 Ravelsin sijainti Turnhoutin arrondissementissa Antwerpenin maakunnassa.
 Koordinaatit: 51°22′N, 4°59′E 
Valtio:  Belgia
Provinssi:  Antwerpen
Arrondissementti:  Turnhout
Hallinto:  
 – Asutustyyppi:  Kunta
 – Pormestari:  Leo Van Nooten
Pinta-ala:  
 – Kokonaispinta-ala:  94.99 km²
Väkiluku (1.1.2008):  14 138
 – Väestötiheys:  149 as./km²
Aikavyöhyke:  UTC+1
 – Kesäaika:  UTC+2
Postinumero:  2380 Ravels 2381 Weelde 2382 Poppel
Suuntanumero(t):  014
 
 www.ravels.be 
Infobox OKVirheellinen NIMI-arvo: 
Ravels on kunta Antwerpenin provinssissa Flanderissa Belgiassa. Kunta kuuluu Turnhoutin arrondissementtiin. 1. tammikuuta 2008 Ravelsissa oli 14 138 asukasta. Pinta-alaa kunnalla on 94,99 km² ja asukastiheys on 149 asukasta neliökilometrillä. Kunnan pormestarina toimii Leo Van Nooten.
Ravelsin naapurikunnat ovat Goirle (Alankomaissa) pohjoisessa, Hilvarenbeek (Alankomaissa) koillisessa, Reusel-De Mierden (Alankomaissa) ja Arendonk kaakossa, Oud-Turnhout etelässä, Turnhout lounaassa, Baarle-Nassau (Alankomaissa) lännessä ja Alphen-Chaam (Alankomaissa) luoteessa. Ravelsista on matkaa Turnhoutiin kuusi kilometriä, Alankomaiden Eindhoveniin 34 km, provinssin pääkaupunkiin Antwerpeniin 44 km ja Brysseliin noin 72 km.
Kuntaan kuuluvat seuraavat osat (holl. kerne): Poppel, Ravels ja Weelde.
Kuuluisia asukkaita

Hans Van Alphen (s. 1982), yleisurheilun moniottelija
Petrus van Gorp (1809–1842), maanviljelijän poika ja jättiläinen
Aiheesta muualla

Kuvia tai muita tiedostoja aiheesta Ravels Wikimedia Commonsissa
Kunnan virallinen kotisivu (hollanniksi)
Ravelsin matkailusivut (hollanniksi) (ranskaksi) (saksaksi) (englanniksi)
Antwerpenin provinssin kunnat
U3 (standardi)

Logo.
U3 oli Sandiskin ja M-Systemsin U3-yhteisyrityksen tuote, joka tuli saataville vuonna 2005. Vuonna 2006 Sandisk hankki M-Systemsin ja U3-yrityksestä tuli kokonaan Sandiskin omistama.
U3 smart drives on USB-muistikuille vuonna 2004 julkaistu standardoimaton laajennus. U3 lisää USB-muistitikulle lisäomaisuuksia, joita tavallinen USB-tikku ei tarjoa. U3 mahdollistaa esimerkiksi ohjelmien automaattisen suorittamisen suoraan USB-muistista (engl. autorun). U3-standardin mukainen käyttöliittymäpaneeli toimii ainoastaan Microsoft Windows -käyttöjärjestelmissä.
U3 smart drives -alusta > Ominaisuudet

U3-standardia tukevat muistitikut sisältävät automaattisesti käynnistyvän U3 Launchpad -käyttöliittymäpaneelin, jonka avulla muistitikulle tallennettuja ohjelmia voidaan hallita, käynnistää ja päivittää uudempaan versioon. U3-standardi lisää muistitikulle myös mahdollisuuden salata muistitikulla sijaitsevat tiedostot salasanalla.
U3-standardin mukainen ohjelma kopioi tarvittavat käynnistystiedot tietokoneelle mutta ei jätä sammutettaessa jälkeensä tiedostoja eikä esimerkiksi rekisterimerkintöjä. Ohjelmien suoritus koordinoidaan U3-käynnistyspaneelin kautta, joka tarkistaa ennen ohjelman käynnistystä esimerkiksi käyttäjäoikeudet ja siivoaa ohjelman jättämät jäljet, vaikka USB-muistitikku poistettaisiin koneesta suorituksen aikana.
U3 smart drives -alusta > Laitteisto

U3-standardin mukainen muistitikku eroaa tavallisesta USB-muistitikusta vain siten, että tikulle on tallennettu U3-standardin mukaiset ohjelmistot ja levyosiot. Kun muistista poistetaan U3-tuki, USB-muistikku palautuu perinteiseksi USB-muistitikuksi.
U3-tuella varustettu USB-muisti näkyy tietokoneen resurssienhallinnassa kahtena asemana:
Emuloitu CD-asema – vain lukukelpoinen ISO 9660 osio, joka sisältää autorun- ja U3 LaunchPad -käyttöliittymäpaneelin.
Perinteinen FAT-osio sisältää piilotetun SYSTEM-kansion, johon ohjelmat on asennettu.
U3 smart drives -alusta > U3 Lauchpad

U3 Launchpad -käyttöliittymäpaneeli mahdollistaa U3-ohjelmien hallinnan ja USB-muistiin tallennettujen tiedostojen salauksen. Launchpad sijaitsee USB-tikun emuloidussa CD-osiossa, joka käynnistetään autorun-komennolla. U3 Launchpad -käyttöliittymäpaneeli on suunniteltu vain Microsoft Windows -käyttöjärjestelmille.
U3 smart drives -alusta > U3-ohjelmistot

Jotta ohjelmistot toimisivat U3-käyttöliittymäpaneelissa, niiden on tuettava U3-stardardia. Käytännössä ohjelmasta tarvitaan oma U3-versionsa, joka toimii vain U3-USB-muistitikuilla.
U3 smart drives -alusta > Yhteensopivuus

U3 Launchpad- ja U3-ohjelmistot toimivat vain Windows 2000-, XP- ja Vista-käyttöjärjestelmissä. FAT-osion tiedostot voidaan lukea millä tahansa käyttöjärjestelmällä, jossa on USB-massamuistiasematuki.
U3 smart drives -alusta > Kritiikki

U3-tuen huonoihin puoliin kuuluu muun muassa se, että massamuistiasema näkyy "virheellisesti" kahtena levyasemana, koska U3-tukea varten on levylle jouduttu tekemään ylimääräinen lukittu, U3-toimintoihin tarkoitettu levyosio. Massamuistiosio ei ole myöskään käytettävissä, ennen kuin U3-levyosio (emuloitu CD-osio) on ladattu. Tämä aiheuttaa viivettä niin Windows-, Linux- kuin Mac OS -käyttöjärjestelmässä.
U3 smart drives -alusta > U3-tuen poisto

U3-ominaisuuden poisto onnistuu ainakin Microsoft Windows- ja Mac OSX -käyttöjärjestelmässä, sillä näille on internetissä haettavissa U3-poisto-ohjelma (U3 Launchpad Removal). Jos USB-muistitikulta poistaa U3-tuen, sen palauttaminen takaisin U3-formaattiin on mahdotonta.[lähde? ]
Tulevaisuus

U3-standardi ei ole saavuttanut suurta suosiota. Sandisk ja Microsoft ovat tehneet yhteystyösopimuksen luodakseen seuraavan sukupolven USB-muistikkuformaatin, joka sisältäisi U3:sta tuttuja ominaisuuksia. Uuden formaatin nimi on StartKey.
Aiheesta muualla

U3:n poisto-ohjelma Sandisk USB-muistitikuille (Arkistoitu – Internet Archive)
U3:n poisto-ohjelma USB muistitikuille (muiden kuin Sandisk merkkisille USB-muistitikuille)
Valtazar Bogišić

Vlaho Bukovac: Valtazar Bogišić, 1892
Valtazar (Baltasar) Bogišić (20. joulukuuta 1834 Cavtat, Dalmatian kuningaskunta, Itävallan keisarikunta – 24. kesäkuuta 1908 Rijeka, Itävalta-Unkari) oli eteläslaavilainen (serbi) oikeustieteilijä ja etnografi. Hän oli ensin kirjaston virkamies Wienissä, sitten lyhyen ajan slaavilaisen oikeushistorian professorina Odessan yliopistossa sekä jonkin ajan oikeusministerinä Montenegrossa. Hän asui loppupuolen elämäänsä Pariisissa. Hän on kirjoittanut Montenegron 1888 valmistuneen siviililain, jota on pidetty malliteoksena. Paitsi uraauurtavia tutkimuksia slaavilaisen yksityisoikeuden alalla hän on julkaissut vanhimmat muistiinpanot eteläslaavilaisesta runoudesta.
Aiheesta muualla

Kuvia tai muita tiedostoja aiheesta Valtazar Bogišić Wikimedia Commonsissa
Richard Borshay Lee

Richard Borshay Lee (s. 20. syyskuuta 1937) on kanadalainen antropologi.
Uransa alkupuolella Berkeleyn, Harvardin ja Rutgersin yliopistoissa Lee tutki ihmisen käyttäytymisen evoluutiota paneutumalla edelleen olemassa olevien metsästäjä-keräilijä -yhteisöjen elämään Botswanassa. 1970-luvulla hän siirtyi Toronton yliopistoon ja tutki perinteisten ei-länsimaisten yhteisöjen sosiaalisia ja poliittisia rakenteita ja uskontoja. 1980-luvulla hän puolusti alkuperäiskansojen oikeuksia etenkin eteläisessä Afrikassa. Kun AIDS-epidemia levisi Afrikassa, Lee alkoi tutkia lääketieteen antropologiaa ja kehittää koulutusohjelmia terveyskriisin ratkaisemiseksi.
Lee on Yhdysvaltojen tiedeakatemian jäsen vuodesta 2011.
Aiheesta muualla

Eating Christmas in the Kalahari 1969
Raision Jumpparit

| Raision Jumpparit |
| --- | --- |

Perustettu:  1987
Paikkakunta:  Raisio
Jäseniä:  noin 800
Seuratoimijoita:  noin 40
Raision Jumpparit (RaJu) on raisiolainen vuonna 1987 perustettu voimisteluseura. RaJu koostuu noin 800 jäsenestä ja noin 40 valmentajasta, ohjaajasta ja muusta seuratoimijasta.
Harrastetoiminta

Raision Jumpparit järjestää jäsenilleen viikoittaista harrasteliikuntaa. Liikuntalajit jakautuvat ikäryhmittäin lasten- ja nuortenliikuntaan ja aikuisten kuntoliikuntaan. Myös perheille on tarjolla perheliikuntaa. Seuran toimintaan kuuluu myös kevät- ja joulunäytös, joita on järjestetty Kerttulan liikuntahallissa.
Kilpailutoiminta

Raision Jumppareilla on kilpatoimintaa joukkuevoimistelussa, telinevoimistelussa, rytmisessä voimistelussa, kilpa-aerobicissa ja showtanssissa.
Historia > 1987 ja 1988

Joulukuun 30. päivänä kokoontuivat Juha Heikkilä, Raimo Hillberg, Auli Raunio, Jorma Salospohja, Kari Seppälä ja Turun Urheiluliiton puheenjohtaja ja olympialaisten mitalivoimistelija Raimo Heinonen pohtimaan uuden voimisteluseuran perustamista. Jo saman iltana pidettiin perustamiskokous, jossa muodostettuun johtokuntaan kutsuttiin lisäksi Pertti Pernaja, Ensio Rakkolainen, Lasse Tuominen ja Riitta Salospohja.
Seuran rekisteröidyttyä aloitettiin käytännön seuratoiminta tammikuussa 1988. Ensimmäisenä kautena jäseniä oli yhteensä noin 80 telinevoimistelussa ja vapaavoimistelussa. Seura sai myös vaativan tehtävän telinevoimistelun nuorten pohjoismaisten mestaruuskisojen järjestäjänä uudessa Kerttulan liikuntahallissa, jonka siivittämänä seura tuli nopeasti tunnetuksi suomalaisessa voimistelumaailmassa.
Seura kuului tällöin Suomen Valtakunnan Urheiluliiton kahteen lajiliittoon, Suomen Voimisteliliittoon ja Suomen Naisten Liikuntakasvatusliittoon. Ensimmäisen vuoden aikana kaikki valmentajat koulutettiin vähintään C-valmentajatasolle. Tätä tavoitetta on pyrittiin jatkamaan koko toiminnan aikana.
Historia > 1989

Lajivalikoimaan ilmestyi rytminen kilpavoimistelu, valmentajana Mari-Anne Anttonen.
Raision Jumppareiden vapaavoimistelijat kutsuttiin esiintymään Suomen Naisten Liikuntakasvatusliiton 90-vuotisjuhliin Finlandia-taloon.
Raision Jumppareilla oli keskeinen osa Raisiossa pidettyjen Koululiikuntaliiton kilpailuiden järjestämisessä. Kilpailuihin osallistui yli 900 osallistujaa.
Pertti Pernaja suunnitteli seuran ensimmäisen kankaisen rintamerkin.
Raision kaupungin koulujen kuntovoimistelutoiminta annettiin Raision Jumppareiden hoidettavaksi.
Historia > 1990 ja 1991

Raision Jumpparit alkoi laajeta jäsen- ja valmentajamäärältään. Tuuli Salospohjan suunnittelema verryttelypuku tuli seuran käyttöön.
Historia > 1992

Jäsenluku oli kohonnut 350 jäseneen. Valmentajia oli nyt 22.
Anna Laakso saavutti kirppusarjan mestaruuden rytmisessä kilpavoimistelussa. Myös monet muutkin tyttövoimistelijat menestyivät hyvin telinevoimistelussa.
Vapaavoimistelu laajeni käsittämään paraatityttöryhmän Sanna Innolan avustuksella.
Marjukka Ylikylä aloitti Raision Jumppareiden vanhempainyhdistystoiminnan.
Historia > 1993

Raision Jumpparit järjesti Suomen Naisten Liikuntakasvatusliiton mestaruuskilpailut 17.-18.4. Kerttulan liikuntahallissa. Kilpailuihin osallistui yli 100 joukkuetta.
Seuran voimistelijoista 40 osallistui lentopallon EM-kisojen yhteydessä esitettyyn Balloons-liikuntanäytökseen.
Rytmisen kilpavoimistelun Anu Savola ja Noora Lehtimäki valittiin kansalliseen valmennusrenkaaseen.
Pertti Pernaja suunnitteli seuralle oman viirin. Seura sai vuoden loppupuolella myös SNLL:n markkinointiviirin tunnustuksen toiminnastaan.
Tuuli Salospohja aloitti seuran aerobictoiminnan.
Historia > 1994

Jäsenmäärä kohosi yli neljänsadan. Seuran jäseniä osallistui ensimmäisen kerran kansainväliseen voimistelutapahtumaan Baltiska Spelen:iin Malmössä. Myös menestys teline-, vapaa- ja rytmisessä kilpavoimisteluissa kohosi.
Historia > 1995

Seura sai järjestettäväkseen Svolin joukkuevälinevoimistelun mestaruuskisat Kerttulan liikuntahallissa. Mukana oli 93 joukkuetta eri puolilta Suomea. Kilpailuissa nousi esiin Raision Jumppareiden 10-12-vuotiaitten vapaavoimistelujoukkue, joka valittiin hyvästä menestyksestä alueelliseen valmennusrenkaaseen. Joukkueen ohjaajina toimivat Meri Rytkönen ja Anna-Mari Manninen.
Raision Jumpparit järjesti myös rytmisen kilpavoimistelun ensimmäiset kansalliset syyskisat, joissa seuran nuoret voimistelijat saavuttivat useita mitalisijoituksia.
Sanna Innola osallistui ryhmänsä kanssa Espanjassa Alicanten voimistelujuhliin, jossa joukkue saavutti suurta huomiota sekä yleisöltä että tapahtuman järjestäjiltä.
Uusi Sanna Innolan ja Elina Naskin suunnittelema verryttelypuku otettiin käyttöön.
Seuraa alusta lähtien luotsannut puheenjohtaja Raimo Hillbergin luovutti puheenjohtajuuden Jorma Salospohjalle virkatehtäviensä laajenemisen takia.
Historia > 1996

Raision Jumppareiden Riitta Salospohja oli mukana loppunäytöksen koreografiryhmässä suomalaisen naisvoimistelun 100-vuotisjuhlassa Helsingissä. Seurasta osallistui tapahtumaan myös 20 voimistelijaa ja useita ohjaajia.
Noora Lehtimäki jatkoi menestystään sekä kotimaan että kansainvälisissä rytmisen kilpavoimistelun kilpailuissa. Noora osallistui Calaisin (Ranska) kutsukilpailuihin ja sijoittui kilpailuissa hyvin.
Aerobicin osanottajamäärät kasvoivat voimakkaasti. Myös uuden lajin joukkueaerobicin pani alkuun Tuuli Salospohja.
Historia > 1997

Jäseniä yli 500, valmentajia 28.
Noora Lehtimäki saavutti menestystä rytmisessä kilpavoimistelussa:
Juniorien SM-kilpailuissa neliottelussa 3. sija, finaaleissa kolme hopea- ja yksi pronssimitali. Calais`in kansainvälisissä kutsukilpailuissa 4-ottelussa 5.sija ja finaaleissa keilojen hopeamitali. Verviersin (Belgia) Europa Cup-kilpailussa neliottelussa 20. sija 61 osanottajasta. Romanian International Championships -kilpailussa neliottelussa 6. sija ja nauhaohjelmassa pronssimitali.
Raision Jumpparit tunnustettiin Suomen seuroista toiseksi parhaaksi rytmisen kilpavoimistelun juniorien alueella.
Suomen ensimmäiset joukkueaerobickisat järjestetään Raisiossa.
Raision Jumpparit saa Nuori Suomi ry:ltä sinettiseuratunnuksen.
Historia > 1998

Raision Jumppareiden showtanssiryhmä Show Dancers mukana esiintymässä Italian Riccionessa järjestettävässä kansainvälisessä Festival Del Sole -voimistelufestivaaleissa.
Noora Lehtimäki saavutti menestystä. Team Rhytmic cup -kilpailussa naru 1. sija, vanteella 3. sija ja nauhalla 4. sija. Naisten SM-kilpailut 8. sija ja maajoukkuepaikka. 10-12-vuotiaiden taitosarjan joukkue saavutti kultaa sekä Länsi- ja Sydän-Suomen yhteisissä aluemestaruuskilpailuissa, että Mustan Kissan Cupissa Mäntsälässä. Seuran 8-10-vuotiaiden joukkueet valittiin aluevalmennusrenkaaseen. Jenni Ketto palkittiin seuran hyvänä tsempparina.
Historia > 1999

Ohjaajia ja valmentajia seurassa yli 30. Tunneilla mukana myös apuohjaajia.
Historia > 2000

Sanna Sundberg valittiin seuran puheenjohtajaksi. Jenni Ketto saavutti Turun Pyrkivän 20. telinetemmellyksissä 2. sijan 1. luokassa 12.3.2000. 10-12-vuotiaiden taitosarjajoukkue saavutti kultaa Länsi-Suomen mestaruuskilpailuissa. Joukkuevoimistelun 14-16-vuotiaiden joukkue saavutti kultaa Länsi- ja Sydän-Suomen yhteisissä aluemestaruuskilpailuissa ja hopeaa Mustan Kissan Cupissa. 3-4-vuotiaille tytöille ja pojille tarkoitettu temppuiluryhmä aloittaa toimintansa.
Historia > 2001

Raision Jumpparit järjestivät valtakunnalliset Suomen Voimisteluliitto Svolin tyttökisat.